Nadau (grop occitan)

Nadau o, deu son purmèr nom, Los de Nadau, qu'ei un grop Bearnés de musica hèra famós fondat en 1973 qui a produsit nau àlbums (dont quate disques compactes) e jogat dus còps a l'Olympia a París. La soa cançon L'immortèla qu'ei la mei famosa de las soas e qu'ei cantada en mantuas aucasion en Bearn. A travèrs deus ans, Nadau qu'a jogat un ròtle màger dens los combats tà sostiéner la lenga occitana en Bearn, per las soas escòlas calandretas e peu bearnés a la ràdio.
Istòria
Lo grope neish a la fin de 1973 a Tarba de la rencontra de Miquèu Maffrand, Jacme Roth e Ninon Paloumet. Miquèu Maffrand, professor de matematicas, se bota a d'apréner l'occitan damb Gilabèrt Narioo.

La novèra cançon occitana existís dejà, damb Martí, Patric, Delbeau, Verdièr. Après 1968, epòca de l'eslogan Volem viure al país, fòrt de junes se reviran decap a lurs rigadas. Las salas son plenhas.
Lo prumèir disque sòrt a l'estiu de 1975. Son titre : Mossur lo regent. Son cançons revendicativas mès tanben cançons d'amor. Los de Nadau acompanha las lutas viticolas e obrèiras, quò's l'epòca de la cançon engatjada. Sòrten La venta a las enchèras en 1976 apui L'immortèla en 1978... L'immortèla, vinguda l'imne deus Biarnés.

En 1980 neish a Pau la prumèira Calandreta. Serà totjorn sostinguda per Nadau dens son combat per la lenga occitana. Lo grope s'implica tanben dens las prumèiras radiòs libras.

Lo 20 de mai 2000, granda data : Nadau hèi sala combla a l'Olympia de París. Rebelòta lo 7 de mai 2005.

Nadau hèi pus o mens quaranta concèrts per an.

Los membres
 Miquèu MAFFRAND : cant, acordeon diatonic, boha.
 Ninon MAFFRAND : cant, clavèirs.
 Sèrgi CABOS : cant, guitarra electrica/acostica, baisha.
 Jan-Pèir MEDOU : cant, guitarra electrica/acostica, baisha.
 Fabrice MANCONI : bateria.
 Cédric PRIVÉ : vialon.
 Michaël TEMPETTE : boha, bodega, pifre.
 Olivier ROBERT : regissaire son.
 Stephane LABORDE : tecnician.
 Alain GREGORY : regissaire lutz. 
 Christophe PALAY : tecnician.

 Discografia 
1975 : Monsur lo regent
1976 : La venta a las enchèras (o Loteria)
1978 : L'immortèla
1982 : T'on vas
1986 : Qu'èm ço qui èm
1991 : De cuu au vent 
1994 : Pengabelòt 
1995 : S'aví sabut (compilacion) 
1996 : Nadau en companhia (concèrt en viu au Zenit de Pau) 
1999 : Plumalhon 
2003 : Saumon 
2005 : Nadau a l'Olympia (concèrt en viu)
 2006 : Carnet de chansons
 2007 : Maria
 2010 : Olympia 2010 (live)
 2013: L'Encantada
 2017: Zenith de Pau 2017 (live)

 Videografia 
1993 : Nadau en companhia 
1996 : Nadau en companhia 
2000 : Nadau a l'Olympia 
2002 : Nadau en companhia 
2005 : Nadau a l'Olympia 

 Ligam extèrne 
  Siti oficiau deu grop

Categoria:Personalitat bearnesa
Categoria:Grop de musica occitan
Categoria:Grop de musica gascon
Categoria:Cantaire occitan
Categoria:grops e cantaires d'Occitània
Categoria:Grop de musica dels ans 1970
Categoria:Grop de musica dels ans 1980
Categoria:Grop de musica dels ans 1990
Categoria:Grop de musica dels ans 2000
Categoria:Grop de musica dels ans 2010
Categoria:Grop de musica dels ans 2020
Categoria:Grop de musica francés
Categoria:Musica folclorica
Categoria:Musica folk